CELEX: C2004/228/15
Language: sk
Date: 2004-09-11 00:00:00
Title: Rozsudok Súdneho dvora (prvá komora) z 15. júla 2004 vo veci C-424/02: Komisia Európskych spoločenstiev proti Spojenému kráľovstvu Veľkej Británie a Severného Írska (Nesplnenie povinností členským štátom — Smernica 75/439/EHS — Zneškodňovanie odpadových olejov — Uprednostnenie spracovania odpadových olejov formou regenerácie)

11.9.2004   
            
            
               SK
            
            
               Úradný vestník Európskej únie
            
            
               C 228/8
            
         
      ROZSUDOK SÚDNEHO DVORA
   
   (prvá komora)
   z 15. júla 2004
   vo veci C-424/02: Komisia Európskych spoločenstiev proti Spojenému kráľovstvu Veľkej Británie a Severného Írska (1)
   
   (Nesplnenie povinností členským štátom - Smernica 75/439/EHS - Zneškodňovanie odpadových olejov - Uprednostnenie spracovania odpadových olejov formou regenerácie)
   (2004/C 228/15)
   Jazyk konania: angličtina
   Vo veci C-424/02, Komisia Európskych spoločenstiev, (splnomocnený zástupca: X. Lewis a M. Konstantinidis) proti Spojenému kráľovstvu Veľkej Británie a Severného Írska (splnomocnený zástupca: M. Bethell, za právnej pomoci M. Demetriou), predmetom ktorej je návrh, aby Súdny dvor vyslovil, že Spojené kráľovstvo Veľkej Británie a Severného Írska si tým, že neprijalo zákony, predpisy a správne opatrenia potrebné na dosiahnutie súladu s článkom 3 odsek 1 smernice Rady 75/439/EHS zo 16. júna 1975 o zneškodňovaní odpadových olejov (Ú. v. ES L 194, 1975, s. 23), v znení zmien a doplnkov smernice 87/101/EHS z 22. decembra 1986 (Ú. v. ES L 42, 1987, s. 43), ktorý požaduje od členských štátov, aby prijali potrebné opatrenia, aby sa dala prednosť spracovaniu odpadových olejov regeneráciou, alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z uvedenej smernice, Súdny dvor (prvá komora), v zložení: predseda komory P. Jann, sudcovia: A. Rosas, S. von Bahr, R. Silva de Lapuerta (spravodajca) a K. Lenaerts, generálny advokát: C. Stix-Hackl, tajomník: L. Hewlett, vyhlásil dňa 15. júla 2004 rozsudok, ktorého výrok znie:
   
               1.
            
            
               Spojené kráľovstvo Veľkej Británie a Severného Írska si tým, že neprijalo opatrenia potrebné podľa článku 3 odsek 1 smernice Rady 75/439/EHS zo 16. júna 1975 o zneškodňovaní odpadových olejov (Ú. v. ES L 194, 1975, s. 23), v znení zmien a doplnkov smernice 87/101/EHS z 22. decembra 1986 (Ú. v. ES L 42, 1986, s. 43), ktorý požaduje od členských štátov, aby prijali potrebné opatrenia, aby sa dala prednosť spracovaniu odpadových olejov regeneráciou, nesplnilo povinnosti, ktoré mu vyplývajú z uvedenej smernice.
            
         
               2.
            
            
               Spojené kráľovstvo Veľkej Británie a Severného Írska sa zaväzuje na náhradu trov konania.
            
         
      (1)  Ú. v. ES C 19 z 25.1.2003